บันทึกการประชุมสภาองค์การบริหารส่วนตำบลทรายขาว

สมัยสามัญ สมัยที่ ๒ ครั้งที่ ๑ ประจำปี ๒๕๖๑

วันที่ ๑๕ พฤษภาคม ๒๕๖๑ เวลา 0๙.00 น.

 ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นายธีระพันธ์ รอดนวล | ส.อบต. หมู่ ๔ | ธีระพันธ์ รอดนวล |
| ๒ | นายสมพร เจิมพงค์ | ส.อบต. หมู่ ๘ | สมพร เจิมพงค์ |
| ๓ | นายสาธิต เพชรรัตน์ | ส.อบต. หมู่ ๗ | สาธิต เพชรรัตน์ |
|  ๔ | นายพีระยศ แก้วฉิม | ส.อบต. หมู่ ๕ | พีระยศ แก้วฉิม |
| ๕ | นายธีระพงค์ ลิ่มสกุล | ส.อบต. หมู่ ๕ | ธีระพงค์ ลิ่มสกุล |
| ๖ | นายอรุณ มีลาย | ส.อบต. หมู่ ๑ | อรุณ มีลาย |
| ๗ | นายสุนทร รักษ์เมือง | ส.อบต. หมู่ ๓ | สุนทร รักษ์เมือง |
| ๘ | นายสัมพันธ์ เรืองสังข์ | ส.อบต.หมู่ ๑๐ | สัมพันธ์ เรืองสังข์ |
| ๙ | นายจิตร จันทร์เรือง | ส.อบต .หมู่ ๘ | จิตร จันทร์เรือง |
| ๑๐ | นายปรีดา สังสง | ส.อบต. หมู่ ๑๐ | ปรีดา สังสง |
| ๑๑ | นายสายชล เอียดคำ | ส.อบต. หมู่ ๑๒ | สายชล เอียดคำ |
| ๑๒ | นายชะรวย รักจุฬ | ส.อบต. หมู่ ๑๒ | ชะรวย รักจุฬ |
| ๑๓ | นายธนวัฒน์ สุดการงาน | ส.อบต. หมู่ ๔ | ธนวัฒน์ สุดการงาน |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นายสมโชค ย้อยยางทอง | เลขานุการนายก | สมโชค ย้อยยางทอง |
| ๒ | นายวิลาศ มีฮิ่น | รองนายก อบต. | วิลาศ มีฮิ่น |
| ๓ | นายสุรินทร์ สงหนู | นายก อบต. | สุรินทร์ สงหนู |
| ๔ | นายสำราญ นวลปาน | รองนายก อบต. | สำราญ นวลปาน |
| ๕ | นางจันทนา คงเกตุ | เลขานุการสภาฯ | จันทนา คงเกตุ |

สมาชิกผู้ลาประชุม

1. นายสันติ สุวรรณบุรี ประธานสภาฯ
2. นายมนูญ สังด้วง ส.อบต. ม.6

สมาชิกผู้ขาดประชุม

1. นายปรีชา สงแสน ส.อบต. ม1

-2-

1. นายประนอม เพ็ชรทอง ส.อบต. ม.2
2. นายสวย นุ่นนุ่ม ส.อบต.ม.3
3. นายศุภกฤต จันทร์ทองอ่อน ส.อบต.ม.7
4. นายเจริญ ไกรคุ้ม ส.อบต. ม.9
5. นายเสนอ หนูยิ้มซ้าย ส. อบต. ม.9

 เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฎว่ามีผู้มาประชุม ๑๓ คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม รองประธานสภาฯ ปฏิบัติหน้าที่แทนประธานสภาฯ เปิดประชุมสภาฯ สมัยสามัญ สมัยที่ ๒ ครั้งที่ ๑ ประจำปี ๒๕๖๑ และดำเนินการประชุมตามระเบียบวาระ

ระเบียบวาระที่ ๑ เรื่องที่ประธานแจ้งให้ที่ประชุมทราบ

รองประธานสภาฯ แจ้งที่ประชุมทราบดังนี้

 ๑.๑ แจ้งประกาศเรียกประชุมสภาฯ สมัยสามัญ สมัยที่ ๒

 ประจำปี ๒๕๖๑ เริ่มตั้งแต่วันที่ ๑ – ๑๕ พฤษภาคม ๒๕๖๑

 มีกำหนด ๑๕ วัน ตามประกาศอบต.ทรายขาว ลงวันที่ ๒๖ เมษายน ๒๕๖๑

ที่ประชุม รับทราบ

ระเบียบวาระที่ ๒ เรื่องรับรองรายงานการประชุมสภาฯ สมัยสามัญ สมัยแรก

 ประจำปี ๒๕๖๑ เมื่อวันที่ ๑๕ กุมภาพันธ์ ๒๕๖๑

รองประธานสภาฯ ลำดับต่อไปเป็นการประชุมใน ระเบียบวาระที่ ๒ เรื่องรับรองรายงานการประชุมสภาฯ สมัยสามัญ สมัยแรก ประจำปี ๒๕๖๑

 เมื่อวันที่ ๑๕ กุมภาพันธ์ ๒๕๖๑ ขอเชิญท่านประธานคณะกรรมการตรวจสอบรายงานการประชุมได้ รายงานต่อที่ประชุม

นายสมพร เจิมพงศ์ ได้รายงานผลการตรวจสอบรายงานการประชุมว่า ได้ตรวจสอบรายงานประชุมสภาฯ สมัยสามัญ สมัยแรก ประจำปี ๒๕๖๑

 เมื่อวันที่ ๑๕ กุมภาพันธ์ ๒๕๖๑ แล้วมีความเห็นว่าได้บันทึก ครบถ้วน ถูกต้อง แต่หากมีข้อความใดที่ท่านสมาชิกได้ อภิปรายไว้ แล้วเห็นว่ายังไม่ถูกต้องก็ขอให้แก้ไขได้

รองประธานสภาฯ ขอเชิญสมาชิกสภาฯ ที่มีความประสงค์จะแก้ไขถ้อยคำในรายงานการประชุม แก้ไขต่อที่ประชุมปรากฎว่าไม่มีสมาชิกท่านใด ขอแก้ไขเพิ่มเติม จึงถือว่าที่ประชุม รับรองรายงานการประชุม

มติที่ประชุม รับรอง รายงานการประชุมสภาฯ สมัยสามัญ สมัยที่ ๒ ประจำปี ๒๕๖๑

ระเบียบวาระที่ ๓ ญัตติ เรื่อง เสนอผลการติดตามและประเมินผลแผนพัฒนาองค์การบริหารส่วนตำบลประจำปีงบประมาณ พ.ศ. ๒๕๖๑ (ระหว่างเดือนตุลาคม

 พ.ศ. ๒๕๖๐ – มีนาคม พ.ศ. ๒๕๖๑ )

-3-

รองประธานสภาฯ ลำดับต่อไป เป็นการประชุมในระเบียบวาระที่ ๓ ญัตติ เรื่อง เสนอผลการติดตามและประเมินผลแผนพัฒนา องค์การบริหารส่วนตำบล ประจำปีงบประมาณ พ.ศ. ๒๕๖๑ ( ระหว่างเดือนตุลาคม พ.ศ. ๒๕๖๐ – มีนาคม พ.ศ. ๒๕๖๑ ) ขอเชิญนายกองค์การบริหารส่วนตำบลได้เสนอต่อสภาฯ

นายก อบต. ได้เสนอผลการติดตามและประเมินผลแผนพัฒนาองค์การบริหารส่วนตำบลประจำปี พ.ศ. ๒๕๖๑ ( ระหว่างเดือนตุลาคม พ.ศ.๒๕๖๐ –

 มีนาคม พ.ศ. ๒๕๖๑ ) โดยชี้แจ้งว่า

 ด้วยคณะกรรมการติดตามและประเมินผลแผนพัฒนาท้องถิ่นได้รายงานผลและเสนอความเห็นซึ่งได้จากการติดตาม และประเมินผลแผนพัฒนาองค์การบริหารส่วนตำบลทรายขาว ประจำปีงบประมาณ พ.ศ. ๒๕๖๐ ถึงมีนาคม พ.ศ. ๒๕๖๑ เรียบร้อยแล้ว ซึ่งตนได้นำเสนอต่อคณะกรรมการพัฒนาท้องถิ่นพร้อมทั้งประกาศผลการติดตาม และประเมินผลแผนพัฒนาให้ประชาชนทราบ เรียบร้อยแล้วและ เพื่อถือปฏิบัติให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติมถึง ( ฉบับที่ ๒ ) พ.ศ.๒๕๕๙ ข้อ ๒๙ (๓) จึงขอเสนอผลการติดตามและประเมินผลแผนพัฒนาองค์การบริหารส่วนตำบลประจำปีงบประมาณ พ.ศ. ๒๕๖๑ ( ระหว่างเดือนตุลาคมพ.ศ. ๒๕๖๐ ถึงมีนาคม พ.ศ. ๒๕๖๑ ) รายละเอียดปรากฏตามเอกสารที่ได้จัดส่ง ให้แก่สมาชิกทุกท่านทราบล่วงหน้าแล้ว

ที่ปะชุม รับทราบ

ระเบียบวาระที่ ๔ เรื่องขอความเห็นชอบดำเนินงานโครงการบริหารจัดการของเสียอันตราย จากชุมชนจังหวัดนครศรีธรรมราช

รองประธานสภาฯ ลำดับต่อไปเป็นการประชุมในระเบียบวาระที่ ๔ เรื่องขอความเห็นชอบดำเนินงานโครงการบริหารจัดการของเสียอันตรายจากชุมชน

 จังหวัดนครศรีธรรมราช ขอเชิญ นายกองค์การบริหารส่วนตำบล

นายก อบต. เสนอขอความเห็นชอบดำเนินงานโครงการบริหารจัดการของเสียอันตราย

 จากชุมชนจังหวัดนครศรีธรรมราช ดังนี้

 ด้วยจังหวัดนครศรีธรรมราช ได้ จัดทำบันทึกข้อตกลงความร่วมมือการจัดการขยะมูลฝอย ตามหลักการ “ ๓Rs – ประชารัฐ ” ระหว่างจังหวัดนครศรีธรรมราชกับองค์กรปกครองส่วนท้องถิ่นทุกแห่ง และได้มอบหมายให้องค์การบริหารส่วนจังหวัดนครศรีธรรมราช เป็นเจ้าภาพหลักในการบริหารจัดการของเสียอันตรายจากชุมชน ซึ่งองค์การบริหารส่วนจังหวัดนครศรีธรรมราช ได้จัดทำ บันทึกความร่วมมือการจัดทำบริการสาธารณะ เรื่องการบริหารจัดการของเสียอันตรายจากชุมชน จังหวัดนครศรีธรรมราช ขององค์การบริหารส่วนจังหวัดนครศรีธรรมราชกับองค์กรปกครองส่วนท้องถิ่นทุกแห่งเพื่อบริการจัดการขยะอันตรายของจังหวัดนครศรีธรรมราชร่วมกัน

-4-

ปรากฏตาม เอกสาร บันทึกข้อตกลงร่วมมือกันจัดทำบริการสาธารณะ เรื่องการบริหารจัดการของเสียอันตรายจากชุมชน จังหวัดนครศรีธรรมราชขององค์กรบริหารส่วนจังหวัดนครศรีธรรมราช ที่ได้จัดส่งให้สมาชิกสภาทุกท่านได้ศึกษาล่วงหน้าแล้วนั้น

 ดังนั้น เพื่อถือปฏิบัติให้เป็นไปตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่องการทำความตกลงร่วมมือกันจัดทำบริการสาธารณะขององค์กรปกครองส่วนท้องถิ่น

 ลงวันที่ ๒๒ พฤษภาคม พ.ศ. ๒๕๕๘ จึงขอเสนอสภาท้องถิ่นให้พิจารณาให้ความเห็นชอบให้ดำเนินการตามโครงการดังกล่าวต่อไป

รองประธานสภาฯ ขอเชิญสมาชิกสภาฯอภิปราย ปรากฏว่าไม่มีสมาชิกท่านใด อภิปราย จึงขอมติ ที่ประชุม

มติที่ประชุม เห็นชอบให้ดำเนินการตามโครงการบริหารจัดการของเสียอันตรายจากชุมชน จังหวัดนครศรีธรรมราช และเห็นชอบให้องค์การบริหารส่วนตำบลทรายขาวดำเนินการตามบันทึกข้อตกลงร่วมมือกันจัดทำบริการสาธารณะ เรื่องการบริหารจัดการของเสียอันตรายจากชุมชน จังหวัดนครศรีธรรมราช ขององค์การบริหารส่วนจังหวัดนครศรีธรรมราชรายละเอียดปรากฏตาม เอกสาร บันทึกข้อตกลงดังกล่าว

 จำนวน ๑๒ เสียง

 งดออกเสียง จำนวน ๑ คน

ระเบียบวาระที่ ๕ เรื่องอื่นๆ

รองประธานสภาฯ ลำดับต่อไปเป็นการประชุมในระเบียบวาระที่ ๕ เรื่องอื่นๆ และได้ชี้แจงต่อที่ประชุมว่า ในวันนี้ มีสมาชิกสภาฯมาประชุม จำนวน ๑๓ คน

 ลาประชุมจำนวน ๒ คน ได้แก่

 ๑. นายมนูญ สังด้วง ส.อบต.ม.6

 ๒. นายสันติ สุวรรณบุรี ประธานสภาฯ

 และมีสมาชิกที่ไม่ได้ลาและไม่ได้มาประชุมซึ่งถือว่าขาดประชุม

 จำนวน ๖ คน ได้แก่

 ๑. นายปรีชา สงเสน ส.อบต. ม.๑

 ๒. นายประนอม เพ็ชรทอง ส.อบต. ม.๒

 ๓. นายสวย นุ่นนุ่ม ส.อบต. ม.๓

 ๔. นายเวณัช จันทร์ทองอ่อน ส.อบต. ม.๗

 ๕. นายเจริญ ไกรคุ้ม ส.อบต. ม.๙

 ๖. นายเสนอ หนูยิ้มซ้าย ส.อบต. ม.๙

 จากนั้นได้ขอเชิญสมาชิกสภาฯ ที่มีความประสงค์จะหารือเรื่องต่างๆ ได้หารือ ต่อที่ประชุม

-5-

นายสัมพันธ์ เรืองสังข์ ขอความคิดเห็นจากสมาชิกสภาฯ และผู้บริหาร เกี่ยวกับงบประมาณที่ได้รับจากองค์การบริหารส่วนจังหวัดนครศรีธรรมราชมาดำเนินการซ่อมแซมถนนสายห้วยน้ำเย็น-เกาะสุด ระยะทาง ๑,๖๐๐ เมตร และขณะนี้กำลังดำเนินการก่อสร้างอยู่โดยสภาพเดิมถนนเป็นถนนลาดยาง ขณะนี้เปลี่ยนมาเป็นถนนคอนกรีต ซึ่งตนมีความสงสัยว่าเดิมเป็นถนนลาดยางมาทำใหม่เป็นถนนคอนกรีต ซึ่งถนนคอนกรีตหากมีการชำรุดเสียหายขึ้นมาก็จะซ่อมแซมยากและจะทำให้เกิดปัญหากับพี่น้องชาวบ้าน หมู่ที่ ๑๐ และหมู่ที่ ๗ ที่ใช้เส้นทางโดยเฉพาะเส้นทางนี้สามารถเดินทางไป ตำบลเขาพังไกลได้ด้วย จึงอยากขอความคิดเห็นจากสมาชิกสภาฯ แห่งนี้ทุกท่านว่า มันจะคุ้มกันหรือไม่ ทำไมฝ่ายโยธาขององค์การบริหารส่วนจังหวัด จึงทำโครงการเช่นนี้

นายปรีดา สังสง ได้กล่าวเพิ่มเติมจาก นายสัมพันธ์ เรืองสังข์ ว่าโครงการซ่อมถนนสายห้วยน้ำเย็น-เกาะสุด ก็ได้มีคนในหมู่บ้านถามมาหลายคน ว่าทราบหรือไม่ว่า โครงการจะก่อสร้างกี่เมตร ยาวกี่เมตร ซึ่งตนเองก็ไม่รู้ ไม่มีใครรู้ถามที่ อบต.ก็ไม่รู้ เพราะฉะนั้น จึงคิดว่าปล่อยไปตามยถากรรม ทราบแต่ว่าเป็นงบประมาณองค์การบริหารส่วนจังหวัด

 นอกจากนี้ได้สอบถามท่านนายก กรณีสภาฯ ได้ให้ความเห็นชอบจ่ายเงินทุนสำรองเงินสะสมไปแล้ว ประมาณ ๒๗ โครงการ ส่วนใหญ่จะเป็นการซ่อมแซมถนนทั้งหมด งบประมาณรวม หนึ่งล้านเศษ ขอสอบถามว่าโครงการเหล่านี้จะสามารถดำเนินการในช่วงใดได้ เพราะในขณะนี้ถนนมีความชำรุดมากขึ้น

นายสมพร เจิมพงค์ ได้กล่าวขอบคุณสมาชิกสภาฯ และคณะผู้บริหารที่ได้อนุมัติงบประมาณค่าน้ำมันช่วยเหลือเกษตรกรกรณีภัยแล้ง ทำให้เกษตรกรได้รับการดูแลแก้ปัญหาการขาดแคลนน้ำ ทำให้บรรเทาความเดือนร้อนไปได้ ชาวบ้านไม่ทะเลาะกันถือว่าปีนี้ทำได้ดีมาก ขอขอบคุณทุกๆท่านไว้ ณ โอกาสนี้ด้วย และได้สอบถามความคืบหน้า กรณีการขยายเขตไฟฟ้าที่ อบต.ได้อุดหนุนงบประมาณให้แก่สำนักงานการไฟฟ้าไปแล้ว ได้แก่ สายบ้านนายศุภกฤต ขอฝากให้ ท่านผู้บริหารช่วยติดตามให้ด้วย ชาวบ้านเองก็ได้สอบถามมาหลายครั้งแล้ว

นายปรีดา สังสง ขอขอบคุณคณะผู้บริหารที่ได้ซ่อมแซม ระบบประปา หมู่ที่ ๑๐ และสอบถามความคืบหน้าการดำเนินการ กรณีทรัพย์สินของ อบต.สูญหาย

นายก อบต. ชี้แจงประเด็นต่างๆ ดังนี้

1. โครงการซ่อมแซมถนนสายห้วยน้ำเย็น-เกาะสุด ของอบจ. เดิมถนนมีสภาพเป็นถนนลาดยาง ปัจจุบันชำรุดจนบางช่วงไม่สามารถใช้การได้ และอบจ.ได้จัดทำโครงการ จัดสรรงบประมาณดำเนินการเป็นโครงการ

-6-

1. ถนนคอนกรีต ซึ่งอบต.เองก็ไม่มีข้อมูล เนื่องจากไม่ได้รับการประสานหรือได้รับแจ้งจากอบจ. แต่อย่างใด จึงได้ประสานสอบถามไปยังท่าน สจ.ทรงวุฒิ ซึ่งได้รับการชี้แจงว่าโครงการที่มาดำเนินการ เป็นโครงการก่อสร้างถนน คอนกรีตขนาดกว้าง ๕ เมตร ยาว ๑,๕๐๐ เมตร ซึ่งในการดำเนินการต่างๆ เป็นเรื่องที่อบจ. เป็นผู้ดำเนินการ อบต.เองก็ไม่สามารถเข้าไปแก้ไขอะไรได้แล้วไม่สามารถเปลี่ยนแปลงได้ ต้องเป็นไปตามนั้น

 3. โครงการเงินทุนสำรองเงินสะสม จำนวน ๒๗ โครงการ งบประมาณ ๑,๗๒๙,๐๐๐ บาท ที่สภาฯแห่งนี้ได้พิจารณาให้ความเห็นชอบเมื่อคราวประชุมสภาฯ สมัยที่ผ่านมา เมื่อวันที่ ๑๕ กุมภาพันธ์ พ.ศ.๒๕๖๑ ขณะนี้ อบต.ได้เสนอโครงการผ่านอำเภอไปยังผู้ว่าราชการจังหวัดพิจารณาอนุมัติตามระเบียบจึงจะสามารถดำเนินการได้ แต่ไม่ทราบว่าจะได้รับการอนุมัติหรือไม่ จากการสอบถามไปยัง อบต.ควรชลิก ที่ขออนุมัติใช้เงินทุนสำรองเงินสะสมเช่นเดียวกันก็ยังไม่ได้รับการอนุมัติเช่นกัน ก็ต้องรอต่อ ไป

 ถนนในตำบลทรายขาว ขณะนี้ชำรุดมาก ฝากท่านปลัดให้ติดตามด้วยว่าคืบหน้าอย่างไร ซึ่งเท่าที่ทราบล่าสุดท้องถิ่นแจ้งว่าได้เสนอผู้ว่าราชการจังหวัดแล้ว

 4. โครงการขยายเขตไฟฟ้า ในคราวประชุมเมื่อวันที่ ๑๕ กุมภาพันธ์ พ.ศ. ๒๕๖๑ ก็ได้มีการพูดถึงเรื่องนี้ครั้งหนึ่งแล้วซึ่งงบประมาณ อบต.ได้ อุดหนุนไปยังสำนักงานการไฟฟ้าทั้งหมดหลายโครงการ จนมาถึงขณะนี้ได้ดำเนินการไปแล้วหลายโครงการ ที่ยังไม่ได้ดำเนินการก็มี ของหมู่ที่ ๗ และหมู่ที่ ๘ ทราบว่าเนื่องจากการไฟฟ้ายังไม่มีงบประมาณในส่วนที่การไฟฟ้าสมทบ เงินที่ อบต.อุดหนุนไปก็ยังนำไปเก็บไว้

 - สำหรับในปีงบประมาณ ๒๕๖๑ ก็ยังไม่มีโครงการที่ดำเนินการ ส่วนที่ราษฎรขอ โดยไฟฟ้าอุดหนุนครัวเรือนละ ๕๐,๐๐๐ บาท นั้นก็สำรวจไปหลายครัวเรือน โดยได้รับแจ้งว่าให้สำรวจและเสนอโครงการเข้าไป เมื่อมีเงินการไฟฟ้าจะดำเนินการให้ต่อไปรวมถึงโครงการที่ อบต.อุดหนุนงบประมาณไปแล้วด้วยจึงขอชี้แจงให้ที่ประชุมทราบไว้เป็นเบื้องต้นตามที่ได้ประสานและได้รับแจ้งข้อมูลจากการไฟฟ้า โดยหลังจากนี้ก็จะติดตามความคืบหน้าเรื่อยๆ เพราะโครงการนี้ได้รอนานแล้ว อบต.อุดหนุนงบประมาณไปตั้งแต่เดือนกันยายน พ.ศ. ๒๕๖๐

 - กรณีทรัพย์สินซึ่งเป็นสายไฟฟ้าสาธารณะถูกลักขโมย เมื่อประมาณ ๒ เดือนที่ผ่านมาในการดำเนินการก็ได้มอบหมายให้นิติกรไปแจ้งความดำเนินคดีตามกฎหมาย และได้มีหนังสือติดตามไปเป็นระยะ ประมาณ ๒ – ๓ ครั้งแล้ว และล่าสุดสถานีตำรวจภูธรอำเภอหัวไทร ได้ตอบมาว่ากำลังดำเนินการแต่ยังหาตัวผู้กระทำความผิดไม่ได้ ล่าสุดทราบจากผู้ใหญ่บ้านหมู่ที่ ๑๑ ว่ามีการจับตัวคนร้ายได้ ขณะที่ไปลักทรัพย์ที่อื่น แต่ก็ได้นำมาทำแผนที่ หมู่ที่ ๑๑ ด้วย ซึ่งใน

-7-

 ส่วนของตนก็ได้ให้เบาะแสคนร้ายไปแล้ว ซึ่งเป็นหน้าที่ของตำรวจที่จะดำเนินการต่อไป

 - แจ้งผลการพิจารณาอุทธรณ์ โครงการประกวดราคาจ้าง ก่อสร้างถนนคอนกรีตเสริมเหล็ก หมู่ที่ ๑๒ ซึ่งอบต.ได้พิจารณาคัดเลือก หจก.ทรัพย์โสภา ซึ่งเสนอราคาต่ำวสูบ โดยได้เสนอราคาต่ำกว่างบประมาณ เป็นเงิน ๒ ล้านเศษ ปรากฏว่าบัดนี้ คณะกรรมการพิจารณาอุทธิได้พิจารณาเสร็จแล้วเห็นว่าผลงานของทรัพย์โสภาการโยธา ไม่เป็นไปตามประกาศประกวดราคาของอบต. และแจ้งให้อบต.ดำเนินการให้เป็นไปตามประกาศต่อไป โดยอบต.ก็ได้พิจารณาเลือก หจก.นภัสรการโยธา และเรียกมาทำสัญญาแล้ว แต่ผู้รับจ้างยังไม่เข้ามาเซ็นสัญญาแต่อย่างไรก็ตามจะต้องเร่งรัด ให้มาทำสัญญา ภายในเดือนพฤษภาคมนี้ ถ้าไม่ทำก็คงต้องถูกตัดงบประมาณไป

 - เครื่องสูบน้ำของสำนักงานชลประทาน อบต.ได้ขยายเวลาขอให้ออกไปอีก จนถึงวันที่ ๒๐ พฤษภาคม พ.ศ. ๒๕๖๑ ส่วนเครื่องสูบน้ำของกรมทรัพย์กรน้ำ ก็จะยังใช้ต่อไป

นายวิลาศ มีฮิ่น ชี้แจงรายละเอียดการดำเนินการโครงการก่อสร้างสถานีสูบน้ำพร้อมอาคารประกอบซึ่งได้ขอรับการสนับสนุนงบประมาณไปยังกรมชลประทาน จำนวน ๓ โครงการได้แก่

 จุดที่ ๑ หมู่ที่ ๑๑ บ้านอิมอญ

 จุดที่ ๒ หมู่ที่ ๗ บ้านเกาะสุด

 จุดที่ ๓ หมู่ที่ ๙ บ้านนางเอื้อม

 โดยขณะนี้กรมชลประทานได้ อนุมัติงบประมาณเพื่อดำเนินการในปี ๒๕๖๑ จำนวน ๒ โครงการ

1. โครงการสถานีสูบน้ำพร้อมอาคารประกอบคลองอิมอญ ตำบลทรายขาว อำเภอหัวไทร จังหวัดนครศรีธรรมราช งบประมาณ ๖๐,๐๐๐,๐๐๐ บาท ระยะเวลาดำเนินการ มิถุนายน – กันยายน ๒๕๖๑
2. โครงการสถานีสูบน้ำพร้อมอาคารประกอบบ้านเกาะสุด ตำบลทรายขาว อำเภอหัวไทร จังหวัดนครศรีธรรมราช งบประมาณ ๖๐,๐๐๐,๐00บาท ระยะเวลาดำเนินการ มิถุนายน –กันยายน ๒๕๖๑ โดยขณะนี้กรมชลประทานประกาศรับสมัครแรงงานจุดละ ๑๘๐ คน ๒ จุด รวม ๓6๐ คน โดยให้ประชาชนในตำบลทรายขาวก่อน หากไม่พอ ก็จะรับสมัครในตำบลใกล้เคียง โดยรับสมัครตั้งแต่ ๗ พฤษภาคม –๒๕ พฤษภาคม ๒๕๖๑ จากนั้นจะประกาศรายชื่อในวันที่ ๑๙ มิถุนายน ๒๕๖๑ ถือว่าเป็นโชคดี ของตำบลทรายขาวโดยในการดำเนินการตามโครงการผู้รับผิดชอบโครงการชี้แจงว่า กรมชลประทานต้องการทำ

-8-

1. เหมืองส่งน้ำคู่กับถนนจึงขอฝากท่านสมาชิกช่วยสำรวจดูว่าพื้นที่ใดที่สามารถก่อสร้างเหมืองน้ำคู่กับถนนได้ขอให้แจ้งมาที่ส่วนโยธา ในขณะนี้ก็ออกไปสำรวจได้ประมาณ ๖ – ๘ สาย ตอนบนก่อน ที่สำรวจเสร็จแล้วดังนี้
2. ถนนสายบ้านนางเอื้อม
3. สายบ้านนายทุ่น – บ้านนายวาส หมู่ที่ ๖ – หมู่ที่ ๗
4. สายบ้านนายเชวง – บ้านดอนเหม้า – ฟาร์มหมูสจ.
5. สายหนำนายพล – เขตตำบลหัวไทร
6. สายบ้านนายสวัสดิ์ – อิมอญ
7. สายสี่แยกโคกโพธิ์ เริ่มจากสี่แยกโคกโพธิ์ไปชนบ้านนางผิน

 ซึ่งจะดำเนินการในมีงบประมาณ ๒๕๖๑ ส่วนสายอื่นๆ ซึ่งติดประกันสัญญาอยู่จะต้องรอให้หมดระยะเวลาการประกันสัญญาก่อนจึงจะดำเนินการได้ โดยจากการพูดคุยกับเจ้าหน้าที่ทราบว่าโครงการนี้ถ้าโครงการผ่านอาจจะขยายเวลาในการดำเนินการถึงปี ๒๕๖๔ ซึ่งปัญหาที่อาจจะมีคือ ชาวบ้านในตำบล พร้อมที่จะให้ใช้พื้นที่ดำเนินการหรือไม่ ในกรณีที่เกษตรกรที่ยังไม่มีเหมืองน้ำ ต้องการเหมืองลอยขนาดเล็ก ๒ เมตร – ๓ เมตร ลองหารือเกษตรกรหรือชาวบ้านดู เพื่อทำเป็นตัวอย่างสัก ๒ – ๓ สาย

 ฝากท่านสมาชิกช่วยดูเรื่อง การวางท่อระบายน้ำขณะนี้ได้ออกสำรวจ สายหลักทุกสาย ควรจะเปลี่ยนใหม่หมดทุกจุด โดยเฉพาะถ้าสายใดสามารถทำถนนได้ทั้งสองข้างชลประทานอยากจะได้พื้นที่ในการดำเนินการลักษณะนั้น ถ้าทุกฝ่ายช่วยกันดู พื้นที่พร้อมราษฎรพร้อม งบประมาณได้แน่นอน

 - การขุดลอกคลอง ๓๐ ขณะนี้กำลังดำเนินการขุดลอก ( คลองชลประทานสาย ๑ ) ในส่วนของพื้นที่ตำบลทรายขาวดำเนินการเสร็จเรียบร้อยแล้ว ขณะนี้เข้าไปในพื้นที่ของตำบลบ้านราม

 - เรื่องถนนเลียบคลองสาย ๑ ขณะนี้ดำเนินการแล้วประมาณ ๒ กิโลเมตร

 - แจ้งการแต่งตั้ง ผู้สังเกตุการณ์โครงการก่อสร้างของกรมชลประทานที่จะดำเนินการในพื้นที่ตำบลทรายขาว มีดังนี้

1. กลุ่มอิมอญพัฒนา ได้แก่

๑.๑ นายชยานันต์ ดุกล่อง ตำแหน่ง ประธานกรรมการ

๑.๒ นายจรงค์ คลิ้งคล้าย ตำแหน่ง รองประธาน

๑.๓ นางละมัย สิทธิชัย ตำแหน่ง เลขานุการ

๑.๔ นายสนิท หนูดำ ตำแหน่ง กรรมการ

๑.๕ นายโสภณ รัตนวงค์แข ตำแหน่ง กรรมการ

 ๒. กลุ่มเกาะสุดสามัคคี

 ๒.๑ นายสวัสดิ์ นวลปาน ตำแหน่ง ประธานกรรมการ

-9-

 ๒.๒ นายสุชีพ ย้อยยางทอง ตำแหน่ง รองประธาน

 ๒.๓ นายธนวัฒน์ สุดการงาน ตำแหน่ง เลขานุการ

 ๒.๔ นายธีรพันธ์ รอดนวล ตำแหน่ง กรรมการ

 ๒.๕ นายสันติ สุวรรณบุรี ตำแหน่ง กรรมการ

 ทำหน้าที่สังเกตการณ์ช่วงที่มีการก่อสร้างโดยจะเริ่มทำการ ประมาณเดือน กรกฎาคม ให้แล้วเสร็จเดือนกันยายน

 ขอฝากท่านสมาชิก เรื่องเส้นทางที่จะดำเนินการในพื้นที่ตำบลทรายขาว ถ้าสามารถดำเนินการได้ก็จะประหยัดงบประมาณของอบต.ไปได้มาก

รองประธานสภาฯ ได้สอบถามสมาชิกว่า มีสมาชิกท่านใดมีเรื่องอื่นใดเพิ่มเติมอีกหรือไม่ ปรากฏว่าไม่มีจึงปิดประชุม

 ปิดประชุม เวลา ๑๒.๐๐ น.

 จันทนา คงเกตุ

 ( นางจันทนา คงเกตุ )

 เลขานุการสภาฯ

 จด/บันทึก

 **ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

 (นายสมพร เจิมพงค์)

(ลงชื่อ) สวย นุ่มนุ่ม กรรมการตรวจสอบรายงานการประชุม

 (นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

 (นายพีระยศ แก้วฉิม)